Publication: Magyar Közlöny
Issue: MK-1999-103 (Year: 1999, Number: 103)
Era: 1990-2004
Section: a 44/1999. (XI. 18.) OM rendelethez
Paragraph Index: 514

3. és 4. félév végén az adott félév anyagából. 6.2. A szakdolgozat A szakdolgozat olyan, a választott szakiránynak megfelelő témájú szakmai feladat megoldása, amellyel a hallgató bizonyítja, hogy tájékozott a választott téma szakirodalmában és alkalmazási gyakorlatában, önállóan képes a tanult ismeretanyag szintetizálására és alkotó alkalmazására. 6.3. A záróvizsga 6.3.1. A záróvizsgára bocsátás feltételei a tantervi követelmények teljesítése, a szakdolgozat elkészítése és benyújtása, annak bírálók által történő elfogadása, a kötelező beszámolók és kollokviumok eredményes teljesítése. 6.3.2. A 4. félév sikeres lezárását követően a szakdolgozat szóbeli megvédéséből és — a szakiránynak megfelelően — az experimentális toxikológia, illetve az állatorvosi toxikológia témaköreiből komplex szóbeli záróvizsgára kerül sor. 6.3.3. Az oklevél minősítését a félév végi írásbeli vizsgák és a komplex záróvizsga eredményeinek egyszerű számtani átlaga adja.

Source: https://magyarkozlony.hu/hivatalos-lapok/f75b011233a9738dfb92c840dd4ac982c7f3ba76/dokumentumok/d17813938e207e5f43f549c87947f6e1fa7fa001/letoltes